
Declaraţie asupra Libertăţii Academice 

(Drepturile Omului în Domeniul Ştiinţific) 



Articolul 1: Introducere 

începutul secolului al 21-lea reflectă mai mult decât oricând 
în istoria omenirii, rolul adânc şi significant al ştiinţei şi 
tehnologiei în activităţile umane. 

Natura atotpătrunzătoare şi universală a ştiinţei şi tehno- 
logiei modeme a dat naştere unei percepţii comune că viitoa- 
rele descoperiri importante pot fi făcute, în principal sau în 
exclusivitate, numai de grupuri mari de cercetare finanţate 
de guvernări sau de firme mari, care au access la instrumente 
foate scumpe precum şi la un număr mare de personal de 
support. 

Această percepţie comună, este totuşi nerealistă şi con- 
trazice modul adevărat în care sunt făcute descoperirile ştiin- 
ţifice. Proiecte tehnologice mari şi scumpe, oricât de com- 
plexe, sunt numai rezultatul aplicării profundei intuiţii ştiin- 
ţifice a unor grupuri mici de cercetători dedicaţi sau a unor 
oameni de ştiinţă solitari, care de multe ori lucrează izolaţi. 
Un om de ştiinţă care lucrează singur, este, acum precum 
şi în viitor, aşa cum a fost şi în trecut, capabil să facă o 
descoperire, care poate influenţa substanţial soarta omenirii 
şi poate schimba faţa întegii planete pe care o locuim pentru 
aşa de puţin timp. 

Descoperirile cele mai importante sunt făcute de per- 
soane care lucrează ca subalterni în diverse agenţii guverna- 
mentale, instituţii de învăţământ şi cercetare, sau întreprin- 
deri comerciale. In consecinţă, cercetătorul este foare frec- 
vent forţat sau umbrit de directorii instituţiilor şi firmelor, 
care, având planuri diferite, caută să controleze şi să aplice 
descoperirile ştiinţifice şi cercetările pentru profit personal 
sau pentru organizaţie, sau prestigiu personal. 

Recordul istoric al decoperirilor ştiinţifice abundă în ca- 
zuri de represiune şi ridiculizare făcute de cei la putere, 
dar în ultimii ani acestea au fost dezvăluite si corectate de 
către inexorabilul progres al necesităţii practice şi iluminare 
intelectuală. Tot aşa de rău arată şi istoria distrugerii şi de- 
gradării produse prin plagiarism şi denaturare intenţionată, 
făcute de necinstiţi, motivaţi de invidie şi lăcomie. Şi aşa 
este şi azi. 

Intenţia acestei Declaraţii este să sprijine şi să dezvolte 
doctrina fundamentală că cercetarea ştiinţifică trebuie să fie 

liberă de influenţa ascunsă şi făţiş represivă a directivelor 
birocratice, politice, religioase, pecuniare şi, de asemenea, 
creaţia ştiinţifică este un drept al omului, nu mai mic decât 
alte drepturi similare şi speranţe disperate care sunt promul- 
gate in acorduri şi legi internaţionale. 

Toţi oamenii de ştiinţă care sunt de acord vor trebui să 
respecte aceasta Declaraţie, ca o indicaţie a solidarităţii cu 
comunitatea ştiinţifică internaţională care este preocupată de 
acest subiect, şi să asigure drepturile cetăţenilor lumii la 
creaţie ştiinţifică fără amestec, în acordanţă cu talentul şi 
dispoziţia fiecăruia, pentru progresul ştiinţei şi conform abi- 
lităţii lor maxime ca cetăţeni decenţi într-o lume indecentă, 
în avantajul Omenirii. Ştiinţa şi tehnologia au fost pentru 
prea multă vreme servanţii asupririi. 

Articolul 2: Cine este un cercetător ştiinţific 

Un cercetător ştiinţific este orice persoană care se preocupă 
de ştiinţă. Orice persoană care colaborează cu un cercetător 
în dezvoltarea şi propunerea ideilor şi a informaţiilor într- 
un project sau aplicaţie, este de asemenea un cercetător. 
Deţinerea unor calificări formale nu este o cerinţă prealabilă 
pentru ca o persoană să fie un cercetător ştiinţific. 

Articolul 3: Unde este produsă ştiinţa 

Cercetarea ştiinţifică poate să aibă loc oriunde, de exemplu, 
la locul de muncă, în timpul studiilor, în timpul unui program 
academic sponsorizat, în grupuri, sau ca o persoană singură 
acasă făcând o cercetare independentă. 

Articolul 4: Libertatea de a alege o temă de cercetare 

Mulţi cercetători care lucrează pentru nivele mai avansate 
de cercetare sau în alte programe de cercetare la instituţii 
academice, cum sunt universităţile şi facultăţile de studii 
avansate, sunt descurajaţi, de personalul de conducere aca- 
demic sau de oficiali din administraţie, de a lucra în domeniul 
lor preferat de cercetare, şi aceasta nu din lipsa mijloacelor 
de suport, ci din cauza ierarhiei academice sau a altor oficia- 
lităţi, care pur şi simplu nu aprobă o direcţie de cercetare 
să se dezvolte la potenţialul ei, ca să nu deranjeze dogma 
convenţională, teoriile favorite, sau subvenţionarea altor 
proiecte care ar putea fi discreditate de cercetarea propusă. 
Autoritatea majorităţii ortodoxe este destul de frecvent in- 
vocată ca să stopeze un proiect de cercetare, astfel încât 
autorităţile şi bugetul să nu fie deranjate. Această practică 

comună este o obstrucţie deliberată a gândirii libere, este 
neştiinţifică la extrem, şi este criminală. Aceasta nu poate fi 
tolerată. 

Un cercetător care lucrează pentru orice instituţie acade- 
mică, organizaţie, sau agenţie trebuie să fie complet liber 
în alegerea unei teme de cercetare şi să fie limitat doar 
de suportul material şi de expertiza intelectuală care poate 
fi oferită de instituţia academică, organizaţia, sau agenţia 
respectivă. Dacă un cercetător îşi desfăşoară activitatea lui 
de cercetare fiind membru al unui grup de cercetători, atunci 
directorii de cercetare şi liderii grupului îşi vor limita rolul 
lor doar la capacitatea de recomandare şi consultanţă în ceea 
ce priveşte alegerea unei teme de cercetare relevante de către 
un cercetător din grup. 

Articolul 5: Libertatea de alegere a metodelor de cer- 
cetare 

în multe cazuri personalul administrativ sau academic de 
conducere impune o anumită presiune asupra unor cercetă- 
tori, care fac parte dintr-un program de cercetare care se 
desfăşoară într-un mediu academic, ca să-i forţeze să adopte 
alte metode de cercetare decât acelea alese de ei, motivul 
fiind nu altul decât o preferinţă personală, o prejudecată, 
o procedură instituţională, ordine editorială, ori autoritate 
colectivă. Această practică, care este destul de răspândită, 
este o eliminare deliberată a libertăţii de gândire, şi această 
nu poate fi permisă. 

Un cercetător academic sau dintr-o instituţie care nu luc- 
rează pentru profit are dreptul să dezvolte o temă de cercetare 
în orice mod rezonabil, utilizând orice mijloace rezonabile 
pe care el le consieră că vor fi cele mai eficiente. Doar 
cercetătorul însuşi ia decizia finală asupra modului cum cer- 
cetarea va fi efectuată. 

Dacă un cercetător academic, sau dintr-o instituţie care 
nu lucrează pentru profit, lucrează ca un membru al unui 
grup de cercetători academici, sau dintr-o instituţie care nu 
lucrează pentru profit, conducătorii de proiect şi directorii de 
cercetare vor avea doar un rol de îndrumători şi consultanţi 
şi nu trebuie în nici un fel să influenţeze, să intervină, sau 
să limiteze metodele de cercetare sau tema de cercetare ale 
unui cercetător din grup. 

Articolul 6: Libertatea de participare şi colaborare în 
cercetare 

în practicarea ştiinţei modeme există un element semnificant 
de rivalitate instituţională, concomitent cu elemente de in- 
vidie personală şi de prezervare a reputaţiei cu orice preţ, 
indiferent de realităţile ştiinţifice. Aceasta de multe ori a 
condus la faptul că cercetătorii au fost împiedicaţi să nomi- 
nalizeze asistenţa colegilor competenţi care fac parte din 
instituţii rivale sau alţii care nu au nici o afiliaţie academică. 
Această practică este de asemenea o obstrucţie deliberată a 
progresului ştiinţific. 



Dacă un cercetător ştiinţific dintr-o instituţie care nu lu- 
crează pentru profit cere asistenţa unui alt cercetător şi dacă 
acel cercetător este de accord, cercetătorul are libertatea de a 
invita celălalt cercetător să-i ofere orice asistenţă, cu condiţia 
ca asistenţa să fie în cadrai bugetului de cercetare stabilit. 
Dacă asistenţa este independentă de buget, cercetătorul are 
libertatea să angajeze cercetătorul colaborator la discreţia 
lui, fără absolut nici o intervenţie din partea nici unei alte 
persoane. 

Articolul 7: Libertatea de a nu li de accord în discuţii 
ştiinţifice 

Datorită invidiei ascunse şi a intereselor personale, ştiinţa 
modernă nu apreciază discuţii deschise şi nu acceptă în mod 
categoric pe acei cercetători care pun la îndoială teoriile orto- 
doxe. Deseori, cercetători cu abilităţi deosebite, care arată 
deficienţele într-o teorie actuală sau într-o interpretare a date- 
lor, sunt denumiţi excentrici, astfel ca vederile lor să poată 
fi ignorate cu uşurinţă. Ei sunt făcuţi de râs în public şi în 
discuţii personale şi sunt opriţi în mod sistematic de a par- 
ticipa la convenţii, seminarii, sau colocvii ştiinţifice, astfel 
ca ideile lor să nu poată să găsească o audienţă. Falsificări 
deliberate ale datelor şi reprezentarea greşită a teoriei sunt 
acum unelte frecvente ale celor fără scrupule, în eliminarea 
dovezilor, atât tehnice cât şi istorice. Comitete internaţionale 
de cercetători rău-intenţionaţi au fost formate şi aceste comi- 
tete organizează şi conduc convenţii internaţionale, unde 
numai cei care sunt de accord cu ei sunt admişi să prezinte 
lucrări, indiferent de calitatea acestora. Aceste comitete 
extract sume mari de bani din bugetul public ca să suporte 
proiectele lor preferate, folosind falsităţi şi minciuni. Orice 
obiecţiune la propunerile lor, pe baze ştiinţifice, este trecută 
sub tăcere prin orice mijloace la dispoziţia lor, aşa ca banii 
să poată să continue să se verse la conturile proiectelor 
lor şi să le garanteze posturi bine plătite. Cercetătorii care 
s-au opus au fost daţi afară la cererea acestor comitete, alţii 
au fost împiedicaţi, de către o reţea de complici corupţi, de 
a obţine posturi academice. în alte situaţii unii au fost daţi 
afară de la candidatura pentru titluri academice avansate, 
cum ar fi doctoratul, pentru că şi-au exprimat idei care nu 
sunt de accord cu teoria la modă, chiar dacă această teorie 
ortodoxă la modă este în vigoare de multă vreme. Ei ignoră 
complet faptul fundamental că nici o teorie ştiinţifică nu 
este definitivă şi inviolabilă, şi prin urmare este deschisă 
pentru discuţii şi re-examinare. De asemenea ei ignoră faptul 
că un fenomen ar putea să aibă mai multe explicaţii 
plauzibile, şi în mod răutăcios discreditează orice explicaţie 
care nu este de acord cu opinia ortodoxă, folosind fără nici 
o restricţie argumente neştiinţifice să explice opiniile lor 
părtinitoare. 

Toţi cercetătorii trebuie să fie liberi să discute cercetările 
lor şi cercetările altora, fără frica de a fi ridiculizaţi, fără 
nici o bază materială, în public sau în discuţii particulare. 

sau să fie acuzaţi, criticaţi, nerespectaţi sau discreditaţi în 
alte feluri, cu afirmaţii nesubstanţiate. Nici un cercetător nu 
trebuie să fie pus într-o poziţie în care situaţia sau reputaţia 
lui vor fi riscate, datorită exprimării unei opinii ştiinţifice. 
Libertatea de exprimare ştiinţifică trebuie să fie supremă. 
Folosirea autorităţii în respingerea unui argument ştiinţific 
este neştiinţifică şi nu trebuie să fie folosită ca să oprească, 
să anuleze, să intimideze, să ostracizeze, sau să reducă la 
tăcere ori să interzică în orice fel un cercetător. Interzicerea 
deliberată a faptelor sau argumentelor ştiinţifice, fie prin 
fapte sau prin omitere, şi falsificarea deliberată a datelor, 
ca să suporte un argument sau ca să discrediteze un punct de 
vedere opus, este o decepţie ştiinţifică, care poate fi numită 
crimă ştiinţifică. Principiile de evidenţă trebuie să fie călăuza 
discuţiei ştiinţifice, fie că acea evidenţa este fizică sau teore- 
tică sau o combinaţie a lor. 

Articolul 8: Libertatea de a publica rezultate ştiinţifice 

O cenzură deplorabilă a articolelor ştiinţifice a devenit acum 
practica standard a editorilor multor jurnale de specialitate şi 
arhive electronice, şi a grupurilor lor de aşa zişi referenţi 
experţi. Referenţii sunt, în majoritate, protejaţi prin ano- 
nimitate aşa încât un autor nu le poate verifica aşa zisa 
lor expertiză. Lucrările sunt acum de obicei respinse dacă 
autorul nu este de accord sau contrazice teorii preferate şi 
ortodoxia majoritară. Multe lucrări sunt acum respinse în 
mod automat bazat pe faptul că în bibliografie apare citat 
un cercetător care nu este în graţiile editorilor, referenţilor, 
sau al altor cenzori experţi, cu nici un fel de consideraţie 
faţă de conţinutul lucrării. Există o listă neagră a cercetă- 
torilor care sunt în opoziţie şi această listă este comunicată 
între conducerile editurilor. Toate acestea duc la o crasă 
prejudecare şi o represiune greşită împotriva gândirii libere 
şi trebuie condamnate de comunitatea internaţională a cerce- 
tătorilor. 

Toţi cercetătorii trebuie să aibă dreptul să prezinte rezul- 
tatele cercetărilor lor ştiinţifice, în totalitate sau parţial, la 
conferinţe ştiinţifice relevante, şi să le publice în jurnale 
ştiinţifice tipărite, arhive electronice sau in altă media. Cer- 
cetătorilor nu trebuie să li se respingă lucrările sau rapoartele 
lor când sunt prezentate spre publicare în jurnale ştiinţifice, 
arhive electronice, sau in altă media, numai pentru motivul 
că lucrările lor pun sub semn de întrebare opinia majoritară 
curentă, este în contradicţie cu opiniile unei conduceri edito- 
riale, zdruncină bazele altor proiecte de cercetare prezente 
sau de viitor ale altor cercetători, este în conflict cu orice 
dogmă politică sau doctrină religioasă, sau cu opinia perso- 
nală a cuiva, şi nici un cercetător ştiinţific nu trebuie să fie 
pe lista neagră sau cenzurat şi împiedicat de la publicare de 
nici o altă persoană. Nici un cercetător ştiinţific nu trebuie 
să blocheze, modifice, sau să se amestece în orice mod la 
publicarea lucrării unui cercetător deoarece îi sunt promise 
cadouri sau alte favoruri. 



Artiolul 9: Publicând articole ştiinţifice în calitate de 

co-autor 

In cercurile ştiinţifice este un secret bine cunoscut, că mulţi 
co-autori ai lucrărilor de cercetare au foarte puţin sau nimic 
în comun cu rezultatele prezentate. Mulţi conducători de teze 
ale studenţilor, de exemplu, nu au nici o problemă să-şi pună 
numele pe lucrările candidaţilor pe care numai formal îi 
coordonează. In multe cazuri dintre acestea, persoana care 
de fapt scrie lucrarea are o inteligenţă superioară celei a 
coordinatorului. In alte situaţii, din nou, pentru motive de 
notorietate, reputaţie, bani, prestigiu, şi altele, neparticipanţi 
sunt incluşi în lucrare în calitate de co-autori. Adevăraţii 
autori ai acestor lucrări pot să obiecteze numai cu riscul de 
a fi penalizaţi mai târziu într-un mod sau altul, sau chiar ris- 
când să fie excluşi de la candidatura pentru grade superioare 
de cercetare sau din grupul de cercetare. Mulţi au fost de 
fapt eliminaţi din aceste motive. Această teribilă practică nu 
poate fi tolerată. Numai acele persone responsabile pentru 
cercetare trebuie să fie creditaţi ca autori. 

Cercetătorii nu trebuie să invite alte persoane să fie co- 
autori şi nici un cercetător nu ar trebui să admită ca numele 
lui să fie inclus în calitate de co-autor la o lucrare ştiinţifică, 
dacă nu au avut o contribuţie substanţială la cercetarea pre- 
zentată în lucrare. Nici un cercetător nu trebuie să se lase 
forţat de nici un reprezentant al unei instituţii academice, 
firmă, agenţie guvernamentală, sau orice altă persoană să 
devină co-autor la o lucrare, dacă ei nu au avut o contribuţie 
significantă pentru acea lucrare, şi nici un cercetător nu tre- 
buie să accepte să fie co-autor în schimb pentru pentru ca- 
douri sau alte gratuităţi. Nici o persoană nu trebuie să încu- 
rajeze sau să încerce să încurajeze un cercetător, în orice 
modalitate, să admită ca numele său să fie inclus în calitate 
de co-autor al unei lucrări ştiinţifice pentru care ei nu au adus 
o contribuţie semnificativă. 

Articolul 10: Independenţa afiliaţiei 

Mulţi cercetători sunt angajaţi prin contracte de scurtă du- 
rată. Odată cu terminarea contractului se termină şi afiliaţia 
academică. Este frecventă practica conducerii editurilor ca 
persoanelor fără afiliaţie academică sau comercială să nu li 
se publice lucrările. Când cercetătorul nu este afiliat, el nu 
are resurse şi deci are oportunităţi reduse să participe şi să 
prezinte lucrări la conferinţe. Aceasta este o practică vicioasă 
care trebuie stopată. Ştiinţa nu recunoaşte afiliaţie. 

Nici un cercetător nu trebuie să fie împiedicat de la 
prezentarea de lucrări la conferinţe, colocvii sau seminarii, 
de la publicarea în orice media, de la acces la biblioteci aca- 
demice sau publicaţii ştiinţifice, de la participarea la şedinţe 
academice, sau de la prezentarea de prelegeri, din cauză că 
nu are o afiliere cu instituţii academice, institute de cercetare, 
laboratoare guvernamentale sau comericale, sau cu orice altă 
organizaţie. 

Articolul 11: Acces deschis la informaţia ştiinţifică 

Multe cărţi ştiinţifice de specialitate şi multe jurnale ştiinţi- 
fice au un profit mic sau nici un profit, de aceea editorii re- 
fuză să le publice fără o contribuţie monetară de la institţiile 
academice, agenţii guvernamentale, fundaţii filantropice, şi 
altele. In aceste circumstanţe editorii ar trebui să dea acces 
liber la versiunile electronice ale publicaţiilor, şi să se stră- 
duiască să menţină costul pentru tipărirea materialului la 
minim. 

Toţi cercetătorii trebuie să se străduiască să se asigure 
ca lucrările lor să fie gratuite şi accesibile la comunitatea 
ştiinţifică internaţională, sau, dacă nu este posibil, la un preţ 
modest. Toţi cercetătorii trebuie să ia măsuri active ca să 
ofere cărţile lor tehnice la cel mai mic preţ posibil, pentru 
ca informaţia ştiinţifică să devină accesibilă marii comunităţi 
ştiinţifice internaţionale. 

Articolul 12: Responsabiltatea etică a cercetătorilor 

Istoria este martoră că descoperirile ştiinţifice sunt folosite 
în ambele direcţii, bune şi rele, pentru binele unora şi pentru 
distrugerea altora. Deoarece progresul ştiinţei şi tehnologiei 
nu poate fi oprit, trebuie să avem metode de control asupra 
applicaţiilor rău făcătoare. Doar guvernele alese democratic, 
eliberate de religie, de rasism şi alte prejudicii, pot să pro- 
tejeze civilizaţia. Doar guvernele, tribunalele şi comitetele 
alese democratic pot proteja dreptul la o creaţie ştiinţifică 
liberă. Astăzi, diferite state nedemocratice şi regime totali- 
tare performă o activă cercetare în fizica nucleară, chimie, 
virologie, inginerie genetică, etc. ca să producă arme nuc- 
leare, chimice şi biologice. Nici un cercetător nu trebebuie 
să colaboreze voluntar cu state nedemocratice sau regime 
totalitare. Orice cercetător forţat să lucreze în crearea de 
arme pentru astfel de state trebuie să găsească mijloace de 
a încetini progresul programelor de cercetare şi să reducă 
rezultatele ştiinţifice, astfel încât civilizaţia şi democraţia în 
cele din urmă să triumfe. 

Toţi cercetătorii au o responsabilitate morală pentru des- 
coperirile şi rezultatele lor ştiinţifice. Nici un cercetător să nu 
se angajeze de bună voie în proiectarea sau construcţia a nici 
unui fel de armament pentru state cu regimuri nedemocratice 
sau totalitare sau să accepte ca talentele şi cunoştiinţele lor 
să fie aplicate în crearea de arme care vor conduce la distru- 
gerea Omenirii. Un cercetător ştiinţific trebuie să trăiască 
aplicând dictonul că toate guvernele nedemocratice şi viola- 
rea drepturilor umane sunt crime. 

14 martie, 2007 

